Acolo, prin usa larg deschisa, a zarit pentru intaia oara o carare de pietre albastre...Si atunci a stiut ca nu va mai fi niciodata prizoniera vreunui dor, care trebuia sa ramana acolo, in sertarul cu fluturi al memoriei... \n \n Dupa cartea de versuri Scrisoare pe o floare de salcam, scriitoarea Cristina Cristea vine cu acest tulburator volum de proza scurta, un soi de galerie a iubirilor stinse in stele, fiecare cu chip de femeie si aripi de inger. Perspectiva sinestezica a scriiturii transfera olfactiv nuante, topeste in apusuri note muzicale, intr-un ludic cuminte si elegant, sinonim cu dansul perfect al iubirii. Sertarul cu fluturi propune o scriitura ampla si analitica, o suita de scenarii migalos concepute, picturale, atent detaliate. Emotiile personajelor se revarsa in tumult de senzatii, geografia este permisiva, iar ambianta colorata artistic si livresc. - Em Sava